Jautājums:

“Labdien!
Lūgums precizēt 2. daļas vērtēšanas metodikā norādīto informāciju par kritēriju K2 “Pretendenta piesaistītā personāla papildu pieredze”.
Vērtēšanas metodikā norādīts, ka oriģinālrakstiem jābūt sagatavotiem par tehniskās specifikācijas 7.1.6., 7.4.8. vai 7.4.9. apakšpunktos minētajām tēmām.
Savukārt 2. daļas tehniskajā specifikācijā:
1. 7.1.6. apakšpunkts nav ietverts (7.1. punkts beidzas ar 7.1.5.);
1. 7.4.8. apakšpunkts attiecas uz LinkedIn ierakstu skaitu, nevis rakstu tematiku;
1. 7.4.9. apakšpunkts tehniskajā specifikācijā nav ietverts.
Lūdzam precizēt vērtēšanas metodiku vai norādīt, uz kuriem tehniskās specifikācijas punktiem attiecas prasība par iesniedzamo oriģinālrakstu tematiku, lai pretendenti varētu sagatavot piedāvājumu atbilstoši vērtēšanas kritērijiem.”


Atbilde:

Komisija vērš uzmanību, ka jautājumā minētie tehniskās specifikācijas 7.1.6., 7.4.8. un 7.4.9. apakšpunkti attiecas uz iepirkuma 1. daļu un ir 1. daļas oriģinālrakstu tēmas, kuras piemēro, vērtējot piedāvājumus iepirkuma 1. daļā saskaņā ar 1. daļas vērtēšanas metodikas 1.2.3. apakšpunktu.
Savukārt atbilstoši vērtēšanas metodikas 2.2.3. apakšpunktam iepirkuma 2. daļas kritērijā K2 "Pretendenta piesaistītā personāla papildu pieredze" papildu punkti tiek piešķirti par oriģinālrakstiem, kas sagatavoti par iepirkuma 2. daļas tehniskās specifikācijas 7.1.3. vai 7.3.3. apakšpunktā minētajām tēmām.
Ievērojot minēto, Komisija secina, ka katras iepirkuma daļas vērtēšanas metodika ir sasaistīta ar attiecīgās daļas tehnisko specifikāciju un pretruna starp tehnisko specifikāciju un vērtēšanas metodiku nepastāv.
